بندرگاہوں، جہاز رانی اور آبی راستوں کی وزارت
مرکزی وزیر جناب منسکھ منڈاویہ نے مرکزی وزیر جناب سربا نند سونووال کی موجودگی میں بھاؤنگر کے ’سر ٹی اسپتال‘میں میڈیکل آکسیجن پی ایس اے اکائیوں کا افتتاح کیا
یہ پلانٹ یہ یقینی بنائے گا کہ اگلے 20برسوں تک اسپتال میں آکسیجن کی سپلائی میں کمی واقع نہ ہو-جناب منڈاویہ
ملک کی ترقی کے ایجنڈے کو حاصل کرنے کے لئے ہمیں متحد ہوکر اور 24گھنٹے کام کرنے کی ضرورت ہے-جناب سونووال
نئی دہلی،12؍جولائی2021:
صحت و خاندانی فلاح و بہبود اور کیمیکل و فرٹیلائزرکے مرکزی وزیر جناب منسکھ منڈاویہ نے آج بندرگاہ ، جہاز رانی اور آبی شاہراہ کے مرکزی وزیر جناب سربا نند سونووال کی موجودگی میں بھاؤنگر میں واقع سر تخت سنگھ جی اسپتال میں 2 پی ایس اے اکائیوں کا افتتاح کیا۔1000ایل پی ایم کی ہر ایک کی صلاحیت کے دو آکسیجن جنریشن پلانٹوں کے ساتھ ساتھ کاپر پائپنگ نیٹ ورک و آگ سے بچاؤ کا نظم اور خود کار آکسیجن ذرائع تبدیل کرنے والے سسٹم جیسی متعلقہ سہولیات کا بھی افتتاح کیا گیا۔
اس موقع پر جناب منسکھ منڈاویہ نے کہا کہ یہ سہولت بھاؤ نگر کے لوگوں کو وقف ہے۔حالیہ وقت میں اس طرح کی سہولت کا افتتاح ملک کو بحران کے وقت میں مدد کرے گا۔ ملک کے لئے وزیر اعظم جناب نریندر مودی کے نظریے کو دوہراتے ہوئے منسکھ منڈاویہ نے کہا کہ ہندوستان کو کووڈ سے محفوظ رکھنے کے لئے ملک کے نظریے کے ذریعے عوامی شراکت داری کے جذبے سے کام کررہا ہے۔ مرکزی وزیر صحت نے کووڈ -19کی پہلی لہر کو شکست دینے کے لئے لاک ڈاؤن کے دوران کووڈ مناسب رویے کو سماجی فاصلے کے اصول کو بنائے رکھنے میں لوگوں کے تعاون کا ذکر کیا۔ انہوں نے مزید کہا کہ یہ عام اور ذاتی دونوں شعبوں کے مختلف اسٹیک ہولڈرز کے مابین حقیقی تعاون کا ثبوت ہے کہ ہم نے اپنی آکسیجن صلاحیت کو ایک چھوٹی سی مدت میں 4000میٹرک ٹن سے بڑھا کر 12000میٹرک ٹن سے زیادہ کردیا ہے۔
ہمارے سامنے لگاتار موجود کووڈ -19کے چیلنج پر جناب منڈاویہ نے کہا کہ ہم نے دوسری لہر سے بہت ساری چیزوں جیسے آکسیجن کی فراہمی ، اسپتال میں بستر اور دواؤں کے بارے میں سیکھا ہے۔ اب ہم نے ہر ضلع میں ایمرجنسی کی حالت میں انتہائی نگہداشت والی طبی ضروریات کی خرید کے لئے وافر رقم کو یقینی بنایا ہے۔حال ہی میں کابینہ نے کووڈ -19ایمرجنسی رد عمل کے لئے 23000کروڑ روپے کے پیکیج کو منظوری دی ہے۔ ہم نے بچوں کو سب سے مؤثر صحت خدمات فراہم کرنے کے لئے تمام اسپتالوں میں اطفال طبی دیکھ بھال کے لئے وسیع انتظامات کئے ہیں۔ ہم ریاست اور مرکزی سطح پر بفر اسٹاک کا ایک سسٹم بھی وضع کررہے ہیں، جس کا استعمال کسی بھی صحت بحران کی حالت میں کیا جاسکے گا۔اس طرح کووڈ پیکیج کے توسط سے اگلے 6 مہینوں میں ایک وسیع منصوبہ اور صلاحیت سازی کی تیاری کی جارہی ہے۔
اس کے ساتھ ہی جناب سربا نند سونووال نے گجرات کے لوگوں کی فلاح کے لئے پہل کرنے اور آکسیجن پلانٹ قائم کرنے کے لئے جناب منڈاویہ کا شکریہ ادا کیا۔ جناب سونووال نے کہا کہ وزیر اعظم نے ملک کی ترقی کا ایجنڈا دیا ہے اور اس نشانے کو حاصل کر نے کےلئے ہمیں متحد ہوکر اور 24گھنٹے کام کرنے کی ضرورت ہے۔ انہوں نے کہا کہ سر ٹی اسپتال میں قائم شدہ اس سہولت سے کورونا کے خلاف لڑائی میں مدد ملے گی۔
دین دیال پورٹ ٹرسٹ نے اپنے کارپوریٹ سماجی ذمہ داری کے توسط سے 2.53کروڑ روپے کی مجموعی لاگت سے سر ٹی اسپتال میں 2بڑی میڈیکل آکسیجن پی ایس اے اکائیاں قائم کی ہیں۔ اِن قائم شدہ پی ایس اے آکسیجن جنریٹر اکائی میں ہر ایک کی صلاحیت 6-5بار پریشر پر 1000لیٹر فی منٹ یعنی 60ہزار لیٹر گھنٹے کی ہے۔اس طرح اِن کی کل صلاحیت 1,20,000لیٹر ہے۔ اس کا استعمال اس خطے کے اسپتالوں میں کووڈ کے ساتھ ساتھ دیگر بیماریوں کا شکار مریضوں کے علاج کے لئے کیا جاسکتا ہے۔یہ سسٹم مریضوں کے علاج کے لئے باربار سیلنڈر بھرنے کی پریشانی کو ختم کردے گا اور اسپتال کو بآسانی وہ مسلسل آکسیجن کی سپلائی ملتی رہے گی۔
پی ایس اے آکسیجن جنریشنن یونٹ پہ پریشرائزڈ و ڈی-پریشرائزڈ حالت میں درآمد شدہ مولیکیولر آکسیجن چھلنے کے ذریعے پریشر سوئنگ عمل اور دیگر ذریعے کے مسلسل عمل سے صاف آکسیجن گیس پیدا کرتی ہے اور آخر میں کم از کم 93 فیصد صاف آکسیجن فراہم کرتی ہے۔
اس موقع پر بندرگاہ ، جہاز رانی، آبی گزرگاہ کو سیاحت کے وزیر مملکت جناب شری پد ایسو نائک ، بندرگاہ ، جہاز رانی اور آبی گزرگاہ کے وزیر مملکت جناب شانتو ٹھاکر گجرات ریاست کی وزیر مملکت برائے خواتین و اطفال ترقی محترمہ وبھا وری بین دوے ، بھاؤ نگر کی ممبر پارلیمنٹ ڈاکٹر بھارتی بین دھیروبھائی شیال، بھاؤ نگر کی میئر محترمہ کِرتی دانی دھاریہ اور ڈاکٹر سنجیو رنجن کے ساتھ دین دیال پورٹ ٹرسٹ کے اعلیٰ افسران موجود تھے۔